ประธานสภาผู้แทนราษฎร เผยเบื้องต้นกำหนดวันพิจารณาร่างงบประมาณรายจ่ายประจำปีงบประมาณ 2563 ไว้ 2 วัน โดยยืนยันจะให้สมาชิกอภิปรายอย่างเต็มที่
ประธานสภาผู้แทนราษฎร เผยเบื้องต้นกำหนดวันพิจารณาร่างงบประมาณรายจ่ายประจำปีงบประมาณ 2563 ไว้ 2 วัน โดยยืนยันจะให้สมาชิกอภิปรายอย่างเต็มที่นายชวน หลีกภัย ประธานสภาผู้แทนราษฎร เปิดเผยว่า เบื้องต้นเตรียมความพร้อมสำหรับการประชุมสภาผู้แทนราษฎรสมัยวิสามัญเพื่อพิจารณาร่างงบประมาณรายจ่ายประจำปีงบประมาณ 2563 ไว้ 2 วัน คือ วันที่ 17-18 ตุลาคมนี้ โดยยืนยันว่า จะพยายามให้โอกาสสมาชิกได้อภิปรายอย่างเต็มที่ ซึ่งจะหารือกับทั้งฝ่ายค้านและรัฐบาลต่อไป ทั้งนี้หากเวลาการพิจารณา 2 วัน ไม่พอก็สามารถขยายไปในวันที่ 19 ตุลาคม 2562 ได้อีก แต่ย้ำว่า ไม่จำเป็นต้องใช้เวลาการพิจารณาถึง 5 วัน ตามที่ฝ่ายค้านร้องขอ เพราะไม่เคยมีมาก่อนสำหรับการพิจารณาในวาระแรกส่วนกระบวนการพิจารณาวาระรับหลักการของวุฒิสภานั้น ประธานสภาผู้แทนราษฎร กล่าวว่า จะเป็นการแยกรับหลักการ โดยวุฒิสภาจะกำหนดประชุมเพื่อพิจารณาร่างงบประมาณรายจ่ายประจำปีงบประมาณ 2563 วาระแรก หลังจากสภาผู้แทนราษฎรมีมติรับหลักการไปแล้ว 1-2 วัน โดยวุฒิสภาสามารถพิจารณารับหลักการวาระแรกไปได้ก่อน โดยไม่ต้องรอให้สภาผู้แทนราษฎรพิจารณาจนครบ 3 วาระ